Public procurement notice: Contract Notice
Published: 2020-08-19
Buyer: BFK Budapest Fejlesztési Központ Nonprofit Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 71244000 | 71311000: Civil engineering consultancy services | 71311300 | 71328000 | 71356000
Submission deadline: 2020-09-21
Award criteria: The most economic tender

Technical requirements: Jelen közbeszerzés Tervellenőr és árszakértő mérnöki szolgáltatás közbeszerzésére irányul a H5-H6/H7 vonalak összekötése - az észak-déli városi-elővárosi gyorsvasút fejlesztésének előkészítése kiemelt projektben.
A fejlesztés keretében a H5-ös (szentendrei), a H6-os (ráckevei) és a H7-es (csepeli) HÉV-vonalak megújulnak, és a csepeli és ráckevei HÉV-ek a Kálvin térig közlekednek majd. Sor kerül a csepeli és ráckevei HÉV-ek teljes felújítására, megállók akadálymentesítésére, az utastájékoztatás megújítására, rendezik az állomások környezetét, P+R parkolókat létesítenek, megszüntetik a sebességkorlátozásokat és emelik a sebességet, a csepeli vonalat pedig az Erdősor útig hosszabbítják meg.
Ajánlatkérő célja, hogy az ajánlatkérő által korábban kiírt közbeszerzési eljárások eredményeként megvalósuló H5-ös, H6-os és H7-es HÉV vonalak infrastruktúra fejlesztésének tervezése során elkészítendő engedélyezési és kiviteli tervdokumentációk, tenderdokumentációk és tenderstruktúra, továbbá egyéb kapcsolódó dokumentációk, valamint az ezeket megalapozó valamennyi dokumentum / tanulmány / vizsgálat / feltétfüzet / terv / egyéb műszaki dokumentum munkaközi és végleges anyagai (a továbbiakban: Tervdokumentációk) teljeskörű, minden szükséges szakágra kiterjedő, illetve valamennyi releváns műszaki előírásnak/szabványnak megfelelő minőségben készüljenek el, azokban szereplő műszaki megoldások tekintetében műszaki-gazdasági optimum elve érvényesüljön - e szempontok teljesülésének ellenőrzése érdekében tervellenőr és árszakértő mérnöki szolgáltatás kerüljön alkalmazásra.
A. „Tervezési szerződés a H6/H7 HÉV vonalak korszerűsítése és meghosszabbítása a Kálvin térig engedélyezési terv, kiviteli terv és kapcsolódó tenderdokumentáció elkészítésére” - teljeskörű infrastruktúra felújításának és fejlesztésének megtervezése
B. „Tervezési szerződés a H5 HÉV vonal korszerűsítése engedélyezési terv, kiviteli terv és kapcsolódó tenderdokumentáció elkészítésére” - Batthyány tér (bez.) - Békásmegyer (kiz.) szakasz részleges felújításának, valamint Békásmegyer (bez.) - Szentendre (bez.) szakasz komplex felújításának minden szakágra kiterjedő tervezése
A két tervezési szerződés szerinti feladat, melyre a tervellenőr és árszakértő mérnöki szolgáltatás vonatkozik együttesen magában foglal:
— körülbelül 66 km pályahosszú felszíni vasúti vonalvezetést (benne foglalva egy- illetve kétvágányú pálya, egyenáramú felsővezetékes áramellátás, térközi közlekedésre alkalmas nyíltvonali és elektronikus állomási biztosítóberendezés),
— kb. 5 km mélyvezetésű vasúti vonalvezetést (benne foglalva pálya, egyenáramú felsővezetékes áramellátás, térközi közlekedésre alkalmas nyíltvonali és elektronikus állomási biztosítóberendezés),
— kb. 42 db felszíni állomást, ezekhez tartozó kb. 19 db P+R, ezekhez tartozó kb. 11 db elektronikus állomási biztosítóberendezés
— felülről épített, felszín alatti szakaszokon térrendezés, legalább 1 esetben komplex városi térrendezés, ahol tömegközlekedési útvonal kapcsolódik,
Ajánlattevő feladata a fent leírt célok teljesülése érdekében végzett terv ellenőrzési szolgáltatások teljesítése, különösképpen a Tervdokumentációk gyakorlatorientált ellenőrzése, továbbá organizáció és kivitelezési ütemtervek véleményezése, valamint az ideiglenes létesítményeket tartalmazó tervek, fázistervek ellenőrzése is, azaz a komplett és dokumentált tervbírálatának elvégzése, 12 db bírálati tervszállításhoz kötötten, valamint a megalapozó és feltétfüzet munkarészek során is bevonásra kerül Ajánlattevő.
Feladata az egyes szakági tervei közötti esetleges ellentmondások feltárása, kiszűrése, az ellenmondások megszűntetéséhez szükséges módosító javaslatok megtétele - mindezekhez adott szakág ellenőrzésére alkalmas kamarai jogosultsultsággal rendelkező szakember kapacitásának rendelkezésre bocsátása.
Szükséges továbbá ellenőriznie, hogy a Tervdokumentációk teljesítik-e a hatósági, szakhatósági és közműszolgáltatói kikötéseket, a kapcsolódó tervezőkkel és (közművek vonatkozásában) hatóságokkal és a tervezési programban meghatározott egyéb szereplőkkel történt egyeztetések megtörténtek-e. Ajánlattevő feladatait helyszíni tanácsadással, véleménynyilvánítással, valamint rendszeres írásos tervezési műszaki ellenőrzési jelentések formájában látja el.
Ajánlattevő feladata tervellenőrzési feladatok ellátása a projekt keretében megtervezendő legalább 3 km hosszú, legalább 6,2 m-es belső átmérőjű (min. 30m2-es) földfelszín alatti újépítésű műtárgy (alagút és/vagy bányászati térkiképzés) tervezése során. Feladata továbbá, hogy az alagútépítési és földfelszín alatti munkák tervezéséhez kapcsolódóan a tervező által végzendő hidraulikai vizsgálatok, hidrogeológiai, mérnökgeológiai szakvéleményeket és mechanikai, geotechnikai számításokat ellenőrizze. További feladat, hogy a Tervező által megtervezendő monitoring rendszerek (pl. épületmozgás, talajvíz, rétegvíz, környezeti monitoring) terveit ellenőrizze.
Ajánlattevőnek ellenőriznie kell teljeskörűen a 3 db mélyállomás (tömegtartózkodásra szolgáló, földfelszín alatti építmény) terveit, melyek helyszínenként legalább 2400 m2 alapterületűek és minden érintett szakágat tartalmaznak (pl. építészet, tartószerkezet, építményvillamosság: erős és gyengeáramú rendszerek, építmény gépészet) melyhez Boráros téren jelentős felszínrendezés és kötöttpályás tömegközlekedési útvonal kapcsolódik (hozzávetőlegesen min. 25 000 m2). Az építési mélység, a földfelszín alatti épületrész legmélyebb pontja legalább -30 m felszín alatt, a résfelület mérete meghaladja a 8 000 m2-t.

Eligibility requirements: Kizáró okok: — Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) bekezdésében meghatározott kizáró okok valamelyike fenn áll, — A gazdasági szereplő akkor sem lehet ajánlattevő, alvállalkozó, és nem vehet részt alkalmasság igazolásában, amennyiben vele szemben a Kbt. 62. § (2) bekezdésében meghatározott kizáró ok fenn áll. Megkövetelt igazolási mód: A magyarországi letelepedésű ajánlattevő(k), valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 1. § (1)-(2) bekezdés, 4. § és 8. §, 12-16. §-aiai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett ajánlattevő esetében az ajánlatkérő a 321/2015. (X.30.) Korm.rendelet 4. és 10. §-a szerinti igazolásokat és írásbeli nyilatkozatokat fogadja el. A 321/2015. (X.30.) Korm.rendelet 15. § (1) bekezdése alapján az ajánlattevő és az alkalmasság igazolásában részt vevő alvállalkozó, vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában azajánlattevőnek a Kbt. 67. § (4) bekezdése szerinti nyilatkozatot kell benyújtani. A kizáró okok fenn nem állására vonatkozó nyilatkozatot az adott eljárásra vonatkozóan szükséges megtenni. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. A kizáró okok előzetes igazolása az EEKD alapján történik, az utólagos igazolásra pedig a Kbt. 69. § (4) bekezdés alapján kerül sor a közbeszerzési dokumentumban részletezettek szerint. Az EEKD-t közös ajánlattétel esetén valamennyi közös ajánlattevőnek be kell nyújtania. Nyilvántartásban szereplés: A Kbt. 65. § (1) bek. c) pontja és a 322/2015. (X.30.) Kormányrendelet 8. § (1) bek. alapján ajánlatkérő előírja a tervezői szolgáltatás tárgya szerint illetékes országos szakmai kamara (Magyar Mérnöki Kamara) névjegyzékében szereplés követelményét, illetve nem Magyarországon letelepedett gazd. szereplők esetén a 2014/24/EU európai parlamenti és tanácsi irányelv XI. melléklete szerinti hasonló nyilvántartásban való szereplés követelményét. Ajánlattevőnek - a Kbt. 65. § (7) bek. esetén a kapacitást rendelkezésre bocsátó szervezetnek - ajánlattételkor az egységes európai közbeszerzési dokumentum benyújtásával kell igazolnia, hogy a fenti alkalmassági min. követelményeknek megfelel. A fenti névjegyzékek adatait Magyarországon letelepedett gazdasági szereplők esetén az ajánlatkérő ellenőrzi, nem Magyarországon letelepedett gazdasági szereplők esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani az ajánlatkérő 69. § szerinti felhívására. A 322/2015 (X.30.) Kormányrendelet. 8. § (2) bek. alapján az ajánlatkérő előírja, hogy a nem Magyarországon letelepedett gazdasági szereplőnek - vagy az általa az adott tervezési munka elvégzésére foglalkoztatott szakembernek - nyertessége esetén legkésőbb a szerződés megkötésének időpontjában szerepelnie kell a Magyar Mérnöki Kamara névjegyzékében. Ajánlattevőnek - a Kbt. 65. § (7) bek. esetén a kapacitást rendelkezésre bocsátó szervezetnek - ajánlattételkor az egységes európai közbeszerzési dokumentum benyújtásával kell igazolnia, hogy a fenti alkalmassági min. követelményeknek megfelel. Ajánlattevőnek az engedély vagy jogosítvány másolatát, illetve a szervezeti, kamarai tagságról szóló igazolást kell benyújtani az ajánlatkérő 69. § szerinti felhívására.